NaiveNeuron/SloPal huggingface dataset:
P. Hrušovský, predseda NR SR: (2003-06-19):
Panie poslankyne, páni poslanci, otváram tretí rokovací deň 13. schôdze Národnej rady Slovenskej republiky. Chcem vás informovať, že o ospravedlnenie svojej neúčasti na dnešnom rokovacom dni písomne požiadali pán podpredseda Národnej rady Viliam Veteška a poslanci Milan Cagala, Dušan Čaplovič, Ján Jasovský, Ladislav Polka a Vojtech Tkáč. Teraz poprosím pána spoločného spravodajcu, pána ministra, aby zaujali svoje miesta pre navrhovateľov a spravodajcov. Budeme pokračovať v rokovaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov , ktorý sme včera prerušili pred hlasovaním v druhom čítaní. Prosím teraz pána spoločného spravodajcu, aby informoval Národnú radu o podaných pozmeňujúcich návrhoch, ako aj o odporúčaní gestorského výboru o spôsobe hlasovania o jednotlivých bodoch zo spoločnej správy tak, ako ju prerokoval gestorský výbor. Pán poslanec Galbavý.
Bartek, Michal, poslanec NR SR (2024-09-13):
Ďakujem veľmi pekne za slovo, pán predsedajúci. Vážené panie poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, otvorte, prosím, rozpravu.
Poliačik, Martin, poslanec NR SR (2016-09-13):
Pán kolega Číž, my dvaja sme v diskusiách o rokovacom poriadku, ako má vyzerať tento parlament, už možno čistého času strávili v týždňoch, sa to dá počítať. A je zaujímavé, že ten, tá akútna nejaká selektívna slepota a hluchota sa stále podľa mňa zvyšuje. Vy hovoríte o tom, že podpredsedníčka parlamentu, ktorá je teda niekde na ôsmom mieste podľa diplomatického protokolu, niekde niečo napíše, a číslo 3 na tom zozname, premiér, ako sa bude tváriť ,keď by s ňou mal reprezentovať štát? Ako sa máme my ako občania tohto štátu tváriť, keď premiér číslo 3 na tom zozname nazve nejakého novinára záchodovým pavúkom? Človek, ktorý ide hostiť summit Európskej únie, všetkých lídrov, ako sa máme tváriť? Tých výrokov bude na obidvoch stranách nekonečne veľa a ani jeden z nich nie je dôvodom na to, aby sme menili rokovací poriadok. A stane sa to, čo som hovoril vo svojom vystúpení. Snažíte sa síce akože urobiť poriadok, ale to, čo bude výsledkom, bude dokonale zamrazenie tohto parlamentu. Pri akejkoľvek téme sa na základe zástupných tém plagátov, transparentov, horaliek, urážok alebo čohokoľvek zvrtne diskusia vždycky od merita k zástupným a povrchným témam. A to vám ale zrejme vyhovuje, pretože pri tých zástup..., pri tých naozajstných témach čoraz častejšie ťaháte za krátky koniec. Preto treba všetko formalizovať, hádať sa o blbostiach, lebo pri dôležitých veciach nemáte na to, aby ste si ich obhájili. To je celé. (Potlesk.)
Paška, Pavol, predseda NR SR (2012-10-17):
Hlasujeme. (Hlasovanie.) 143 prítomných, 127 za, 1 proti, 14 sa zdržalo, 1 nehlasoval. Návrh sme pridelili výborom a určili lehoty na prerokovanie. Pani poslankyňa Rošková uvedie v prvom čítaní hlasovanie o vládnom návrhu zákona o fonde na podporu vzdelávania . Je to tlač 228.
Droba, Juraj, poslanec NR SR (2013-02-08):
Pán kolega Hlina, ja budem reagovať tak obšírnejšie a moja reakcia bude snahou o výzvu. Viem, že je to veľmi ťažké. A to pokušenie je vždy veľmi veľké a láka nás to správať sa populisticky. A robia to všetky politické strany, ale skúsme naozaj hľadať niekde hranicu, kde to sebatrýznenie, sebabičovanie a podobne skončí. Ja viem, že je veľmi nepopulárne povedať verejnosti, že, áno, myslím si, že politická strana by mala dostávať peniaze od štátu alebo že, áno, plat poslanca by mal byť minimálne na úrovni platu nejakého stredného manažéra z nadnárodnej korporácie v Bratislave alebo na Slovensku. Ale jednoducho, pokým toto nebudeme robiť, tak naozaj skončíme tak, že plat poslanca sa bude blížiť k nule, príjem politických strán bude, samozrejme, nulový a všetci budeme škeriť sa do médií a tváriť sa, že my sme tí pápeži, ktorí sa snažia pracovať iba pre blaho ľudu. Tadiaľto cesta nevedie. Ešte raz, je to veľmi zložité, veľmi náročné, aby sme si toto uvedomili, ale sme dosť inteligentní ľudia, takže skúsme rozmýšľať týmto smerom, lebo naozaj bude táto Národná rada už na výsmech úplne celej verejnosti. Ďakujem.
Bugár, Béla, podpredseda NR SR (2011-12-01):
Ďakujem, dávam slovo spoločnému spravodajcovi z výboru pre financie a rozpočet, pánovi poslancovi Tóthovi. Nech sa páči, pán poslanec.
Pellegrini, Peter, predseda NR SR (2023-12-20):
Prezentujme sa a hlasujme o jedenástom návrhu pána poslanca Matoviča. (Hlasovanie.) Prítomných 79, proti 79. Návrh sme neschválili.
R. Fico, poslanec: (2003-05-21):
Z. Martináková, podpredsedníčka NR SR: Pán poslanec Burian.
Hudacký, Ján, poslanec NR SR (2012-06-27):
Ďakujem pekne. Pán kolega Lojzo, v podstate s tebou súhlasím, čo si tu hovoril. Treba, aby sme zabezpečili aj týmto zákonom o ÚRSO čo najvyššiu transparentnosť, nezávislosť, nestrannosť tohto úradu. A ja by som začal pri etablovaní vlastne pozícií predsedu a potom aj Regulačnej rady. Určite budem mať snahu v druhom čítaní predložiť pozmeňujúce návrhy, čo sa týka navrhovania kandidátov na predsedu, resp. Regulačnú radu cez parlament. Myslím si, že parlament je tým orgánom, ktorý by mohol zabezpečiť nezávislosť takej dôležitej inštitúcie, ako je ÚRSO, Úrad pre reguláciu sieťových odvetví. Aby sme zabezpečili skutočne nezávislosť, bolo by vhodné, aby parlament vedel trojpätinovou väčšinou navrhnúť jednotlivých kandidátov, odborníkov, ktorí by zabezpečili aj tú potom následnú nestrannosť. Som zvedavý, aká bude pozícia aj navrhovateľa, resp. aj vládnej strany SMER, pretože ak skutočne chceme nezávislý orgán, mali by sme k tomu pristupovať serióznejšie. Otázka zdvojenia funkcií. Myslím, že tiež to nie je dobré riešenie, pretože vlastne dáva jednej osobe príliš veľké kompetencie. Ďakujem pekne.
Bugár, Béla, podpredseda NR SR (2011-05-18):
Vyhlasujem rozpravu za skončenú. Pán minister, chcete sa vyjadriť k rozprave? Nie. Pán spravodajca? Nie. Ďakujem. Prerušujem rokovanie o tomto bode programu. Pristúpime k prvému čítaniu o vládnom návrhu zákona o trvalom ukladaní oxidu uhličitého do geologického prostredia a o zmene a doplnení niektorých zákonov (tlač 316). Prosím teraz ministra životného prostredia Józsefa Nagya, aby vládny návrh zákona odôvodnil. Nech sa páči.
Blanár, Juraj, podpredseda NR SR (2021-10-20):
Príjemné, dobré ráno. Vážené panie poslankyne, páni poslanci, otváram druhý rokovací deň 48. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Ladislav Kamenický a Boris Susko. Na zahraničnej pracovnej ceste je pán poslanec a podpredseda Národnej rady Gábor Grendel. Pokračujeme v prerušenej rozprave v druhom čítaní o vládnom návrhu zákona, ktorým sa mení zákon č. 513/2013 Z. z. o dráhach (pod parlamentnou tlačou 603). Prosím pána ministra dopravy a výstavby Andreja Doležala, aby zaujal miesto pre navrhovateľa, a rovnako aj pána spravodajcu Petra Vonsa, aby zaujal svoje miesto. A chcem vás informovať, že do rozpravy je ako jediný písomne prihlásený pán poslanec Miloš Svrček, ktorému teraz odovzdávam slovo, nech sa páči, pán poslanec. (Pokračovanie rokovania o vládnom návrhu zákona, ktorým sa mení zákon č. 513/2019 Z. z. o dráhach a o zmene a doplnení niektorých zákonov v znení neskorších predpisov , tlač 603.)
B. Bugár, podpredseda NR SR: (2003-06-19):
(Hlasovanie.) Prítomných je 118 poslancov, za 45, proti 25, zdržalo sa 45, nehlasovali 3. Konštatujem, že tento pozmeňujúci návrh sme neschválili. Pani poslankyňa.
Laššáková, Jana, podpredsedníčka NR SR (2014-10-23):
Vážené panie poslankyne, páni poslanci, keďže je štvrtok podľa zákona o rokovacom poriadku nasleduje hodina otázok , ktorú týmto otváram. Poslanci písomne položili do včera do dvanástej hodiny 21 otázok na predsedu vlády a na členov vlády 10 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, chcem vás informovať, že predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície Ľubomíra Vážneho, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda vlády, máte slovo. A ešte predtým, ako sa ujmete slova, by som chcela na balkóne privítať obyvateľov Smolníka, takže vitajte. (Potlesk.) Nech sa páči, pán podpredseda vlády, máte slovo.
I. Štefanec, poslanec: (2009-12-02):
Chcem sa vyjadriť k návrhu zákona, ktorý je tu predložený. Dámy a páni, myslím si, že tento návrh zákona, bohužiaľ, zhoršuje podnikateľské prostredie na Slovensku, pretože zasahuje do práv podnikateľov tým spôsobom, že núti ich k niečomu, na čom sa sami nedohodnú, ale dohodnú to za nich niektorí iní. Podnikateľské prostredie sa na Slovensku zhoršuje, bohužiaľ, za posledné tri roky. A podnikatelia hovoria, že najväčším zhoršením sú práve zásahy štátu do podnikania, práve aj také zásahy, aké tvorí tento zákon. Dovolím si prečítať zo stanoviska sociálnych partnerov, konkrétne stanoviska Republikovej únie zamestnávateľov: „Republiková únia zamestnávateľov je zásadne proti akémukoľvek nedobrovoľnému rozširovaniu záväznosti kolektívnych zmlúv vyššieho stupňa na zamestnávateľov, ktorí nie sú zmluvnými stranami a nemali možnosť žiadnym spôsobom ovplyvniť obsah týchto kolektívnych zmlúv vyššieho stupňa.“ Pochopiteľne, zamestnávatelia sa ohradili proti tomuto zákonu, pretože zhoršuje ich pozíciu. A nie je to prvý zákon, ktorý takto zasahuje do podnikateľského prostredia a vyháňa prácu zo Slovenska. Nedávno sme hovorili tu na tejto pôde o zákone o strategických podnikoch, kde vláda takýmito pokusmi o znárodňovanie odrádza investorov od investovania na Slovensku a vytvárania pracovných príležitostí. Podobný vplyv má aj vývoj minimálnej mzdy. Dovolím si citovať predsedu vlády, ktorý hovoril na adresu textilného priemyslu: „Ak textilný priemysel sa domnieva, že bude zdierať ľudí za 8 100 korún, nech to radšej zabalí.“ Nuž, dámy a páni, boli sme svedkami toho, že textilný priemysel to naozaj zobral vážne a to aj zabalil, vo Vranove nad Topľou, v Tornali, v Trenčíne, v Púchove, všade to zabalil. Ak budeme schvaľovať takéto zákony, tak to zabalia aj ďalšie firmy. A tieto zákony sú zlé najmä pre domácich podnikateľov, najmä pre malé, stredné firmy, ktoré tým, že sa rozširuje povinnosť pre kolektívne zmluvy vyššieho stupňa, budú musieť dodržiavať to, čo za nich dohodnú väčšinou väčšie firmy, čo za nich dohodnú iní. Preto si myslím, že tento zákon je škodlivý, škodí ľuďom a vyháňa prácu zo Slovenska. Preto ja i celý poslanecký klub SDKÚ – DS budeme hlasovať proti tomuto zákonu. Ďakujem pekne.
M. Číž, poslanec: (2003-06-26):
P. Rusko, podpredseda NR SR: Povedzte procedurálny návrh.
Laurenčík, Milan, poslanec NR SR (2019-03-26):
Však reagujem, aj k tomu zákonu. A na čo budú použité kapitálové výdavky v roku 2021 vo výške 2 290 000 euro? Takisto je tam aj 62 nových pracovných miest. Predpokladám, že to budú ľudia, ktorí budú pracovať s tými informačnými systémami, kde je navrhovaná ich hrubá mzda vyššia ako 3 400 euro, priemerná, pre týchto ľudí, 62, takže sú to vysoko špičkoví odborníci. Tu mám takú podotázku, že informatizácia by mala znižovať pracovnú silu a vlastne my tu vybudujeme dva systémy, kde zvýšime počet pracovnej sily.
Susko, Boris, poslanec NR SR (2015-05-21):
Týmto sme hlasovali o všetkých pozmeňujúcich návrhoch zo spoločnej správy aj z rozpravy. Pán predseda, navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Richter, Ján, poslanec NR SR (2021-10-22):
Ďakujem pekne za slovo, pán predseda. Pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Prokopovič, minister dopravy, pôšt a telekomunikácií SR: (2004-09-08):
Potreba vytvorenia spoločnosti pre diaľnice a cesty pre motorové vozidlá vyplýva z požiadaviek Európskej únie na zavedenie jednotného systému spoplatňovania a financovania dopravnej infraštruktúry, na zvýšenie výkonnosti, produktívnosti a efektívnosti, teda hlavne na transformáciu výkonných organizácií zabezpečujúcich správu a prevádzku sietí. Návrh osobitného zákona na vytvorenie spoločnosti pre diaľnice a cesty pre motorové vozidlá je jedným z krokov transformácie Slovenskej správy ciest. Ministerstvo dopravy, pôšt a telekomunikácií ako jediný akcionár diaľničnej spoločnosti zostane naďalej zodpovedné za rozvoj siete diaľnic a ciest pre motorové vozidlá Slovenska pri zachovaní verejného charakteru tejto nadradenej cestnej infraštruktúry. Spoločnosť sa stane vlastníkom prioritného infraštruktúrneho majetku pri zabezpečení ochrany tohto majetku pred nežiaducim nakladaním. Diaľničná spoločnosť bude spravovať, zabezpečovať údržbu a opravy diaľnic a ciest pre motorové vozidlá a sústreďovať finančné prostriedky na zabezpečenie prípravy a realizácie dostavby siete diaľnic a ciest pre motorové vozidlá. Navrhovaná spoločnosť postupne zníži potrebu verejných financií zavedením efektívnych foriem spoplatnenia, umožnením priameho vstupu súkromného kapitálu a získavaním úverov a výnosov nezávisle od štátneho rozpočtu. Cesty prvej triedy zostanú naďalej spravované rozpočtovou organizáciou ministerstva dopravy, pôšt a telekomunikácií. Vážené pani poslankyne, vážení páni poslanci, vzhľadom na to, že ide o veľmi dôležitý zákon, ktorý je základom na vstup súkromného kapitálu do urýchlenej výstavby diaľnic, prosím vás o jeho schválenie posunutia do druhého kola a tam predpokladám, že budeme mať obojstranne prospešnú diskusiu jednak vo výboroch a potom aj v pléne k návrhu tohto zákona. Ďakujem pekne za porozumenie.
Grendel, Gábor, podpredseda NR SR (2020-09-22):
Vyhlasujem všeobecnú rozpravu za skončenú. Chce zaujať stanovisko navrhovateľ? Nech sa páči. Bude to dlhšie ako dve minúty, pán poslanec?
Hudacký, Ján, poslanec NR SR (2015-03-17):
Ďakujem pekne za slovo. Vážený pán kolega, ja súhlasím s tým a skutočne som rád, že ste tu spomínali veľakrát, že nemáme jasnú energetickú politiku, jasný energetický koncept pre to, ako rozvíjať v podstate celý energetický mix. Nedotýka sa to, samozrejme, iba obnoviteľných zdrojov, ale aj ďalších zdrojov, ktoré sú alternatívne a ktoré neemitujú toľko škodlivín ako možno ostatné fosílne palivá alebo energie z fosílnych palív. V každom prípade je jasné, že ten systém tu chýba, že nemáme skutočnú reálnu energetickú politiku, že nemáme jasnú koncepciu. Ak by sme ju mali, tak by sme skutočne pristúpili k tomu, keďže rozvíjame povedzme fotovoltiku živelne, ktorú chceme teraz nepriamo likvidovať vzhľadom na to, že tí vyvolení už dostali svoje zaplatené. Ak by sme mali dobrú energetickú politiku, nekonštatovali by sme teraz prostredníctvom týchto prenosových sietí, respektíve distribučných sietí, že nemáme kapacity na prenos a že už nemôžeme pripájať ďalšie zdroje. Nekonštatovali by sme, že nemáme dostatok zdrojov na doplatky v podstate za obnoviteľné zdroje. Nekonštatovali by sme, že máme vysoké ceny energie tak pre domácnosti, ako aj pre ekonomiku, pre hospodárske firmy, podniky. A toto všetko je odrazom toho, ako nekoncepčný je tento systém. A výsledkom sú toho aj  takéto subjekty, ktoré teraz nedostanú za rok 2014 doplatok za dodávku energie do siete. Takže ďakujem pekne.
Kiššová, Jana, poslankyňa NR SR (2017-05-18):
Ďakujem veľmi pekne. Pán poslanec, vy ste sa vyjadrili, že moje argumenty sú odtrhnuté od reality, to je konštatovanie, ale nepovedali ste konkrétne v čom, mňa by celkom zaujímalo, že čo konkrétne je vytrhnuté z reality, pretože ja som hovorila o úplne konkrétnych situáciách z praxe, ktorú som 14 rokov vykonávala, a úplne presne viem, o čom som hovorila. Vy vychádzate z toho, že každý, kto nechce zverejniť plat, je neférový. Povedali ste, že férový zamestnávateľ by toto nemal mať problém urobiť. Ale ja som úplne presne popísala situácie, kedy vôbec nejde o nejakú férovosť, ale úplne konkrétne situácie, kedy to nie je možné a nie je ani vhodné. A na toto ste nereagovali. Ja chápem, že teda ste mali napísaný prejav skôr, ako som ja predniesla ten svoj, ale možno ste mali na tie veci úplne konkrétne reagovať, lebo ja som povedala úplne konkrétne, jasné situácie z praxe, prečo som presvedčená, že je to ako nereálne, tak obíditeľné a tak nekontrolovateľné a tak nesankcionované tým pádom. A ani jednu poznámku ste k tomuto nepovedali. Ďakujem.
Bugár, Béla, podpredseda NR SR (2018-03-13):
Máme ústavnú väčšinu, ste chceli povedať. (Povedané so smiechom.) Prosím teraz pána poslanca Buriana, aby uviedol hlasovanie o návrhu uznesenia k petícii občanov, aby sa zmenou zákona o sociálnom poistení č. 461/2003 Z. z. stanovil maximálny vek pre odchod do starobného dôchodku na 64 rokov (tlač 898). Nech sa páči. (Hlasovanie o petícii občanov Slovenskej republiky podaná Národnej rade Slovenskej republiky 6. februára 2018, aby zmenou zákona o sociálnom poistení č. 461/2003 Z. z. v znení neskorších predpisov stanovila maximálny vek pre odchod do starobného dôchodku na 64 rokov a vytvorila zákonné možnosti pre skorší odchod do starobného dôchodku bez krátenia sumy dôchodku , tlač 898.)
Hrušovský, Pavol, podpredseda NR SR (2011-10-11):
Pán poslanec Gál Gábor.
Dostál, Ondrej, poslanec NR SR (2018-12-05):
Pán poslanec Kollár, predpokladám, že keď ste prichádzali s týmto návrhom zákona, netušili ste, že takáto zásadná politická diskusia sa z toho vyvinie. A myslím, že teda, ja teda chápem, že vystupujete takým emotívnym spôsobom, ale v podstate by ste mali byť pánu poslancovi Martinákovi vďačný, lebo je tu ako jediný koaličný poslanec, ktorý diskutuje k tomu a to je práve to, čoho sa my vždycky dožadujeme, že nieže tie návrhy zákonov prejdú len tak a nikto, ani pes po nich neštekne, a keď už sme pri tej téme. Čiže toto je, naopak, si myslím, že veľmi dobre, že tu zaznievajú takéto argumenty, aj keď teda neviem, že či keď túto debatu niekto zachytí, tak či pán poslanec bude pochválený za to, aké postoje prezentoval. Čiže ja chápem, že je záujem na tom, aby mladá zver dorastala, aby ju potom poľovníci mohli zastreliť, ale aj ten cieľ, s ktorým prišli kolegovia zo SME RODINA, považujem za legitímny. A teda nedostal som žiadnu, žiadnu odpoveď na otázku, že akým iným spôsobom môžme dosiahnuť ten cieľ, lebo teda neviem, nejako som to celkom s tou citovou výchovou nepochopil, že keď citová výchova nahradí túto zákonnú úpravu a bude všetko v poriadku, že vysvetlíme tým deťom, že teda zastrelili psíka alebo mačičku, a v rámci citovej výchovy to nejako saturujeme, ale my sa tu bavíme o zmene zákona a o jednom konkrétnom návrhu riešenia.
Danko, Andrej, podpredseda NR SR (2024-02-01):
Poslanec Pročko.
Laššáková, Jana, podpredsedníčka NR SR (2014-06-27):
S reakciou pán poslanec Kuffa, nech sa páči.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 143, za 1, proti 95, zdržalo sa 45, nehlasovali 2. Uvedený návrh sme neschválili.
Jurinová, Erika, podpredsedníčka NR SR (2014-12-11):
S reakciou na faktickú poznámku pán poslanec Kuffa.
P. Paška, predseda NR SR: (2008-05-14):
(Hlasovanie.) 139 prítomných, 33 za, 8 proti, 98 sa zdržalo. Konštatujem, že sme návrh zákona nepostúpili do druhého čítania. Odhlasovali sme všetky prerokované body programu. Ešte je procedurálny návrh, pani poslankyňa Mušková?
Matovič, Igor, podpredseda vlády a minister financií SR (2022-11-09):
Ďakujem veľmi pekne. Vážený pán predsedajúci, kolegyne, kolegovia, dovoľte mi, aby som z poverenia vlády na dnešnom rokovaní Národnej rady uviedol do druhého čítania návrh zákona, ktorým sa mení zákon o dani z príjmov a zákon o správe daní. Zámerom návrhu zákona v čl. 1 je transpozícia, smernica ATAD, smernica EÚ, ktorou sa stanovujú pravidlá proti praktikám vyhýbania sa daňovým povinnostiam v časti upravujúcej pravidlo obmedzení úrokových sa... nákladov. Návrh zákona ďalej upravuje ustanovenie vyplývajúce z aplikačnej praxe. Ide najmä o úpravu prvotnej aplikácie štandardu IFRS 17 a o niektoré ustanovenia v oblasti transferového oceňovania. Okrem toho návrh zákona zavádza možnosť vyššieho odpočtu daňového bonusu na vyživované dieťa pre nízkopríjmové skupiny, a to prostredníctvom spočítania čiastkových základov dane obidvoch oprávnených rodičov. Tu by som chcel iba upriamiť pozornosť, je to, je to vlastne prvok kvázi posudzovania príjmu celej rodiny, aby rodina mohla získať čo najväčší nárok na daňový bonus. Logicky, ak si uplatňuje daňový bonus len jeden rodič s dostatočným príjmom, tak mu to výhodu neprinesie, ale teda najmä v rodinách, kde sú rodičia nízkozárobkoví, ale pracujúci, podotýkam, tak si môžu napočítať vlastne celkový spoločný príjem rodiny na to, aby maximalizovali efekt z poskytnutej vratky, daňovej vratky, čo môžeme teda nazvať daňový bonus. Novelou daňového poriadku sa zavádza pri ukladaní pokút systém tzv. druhej šance, v zmysle ktorého správca dane pri prvom porušení právnych predpisov pokutu neuloží. Takisto myslím si, že veľmi zaujímavá ústretová zmena voči daňovníkom, ale upozorní správca dane na plnenie povinností. Rovnako sa navrhuje skrátiť lehotu na vyrobenie úroku z omeškania do jedného roka od zaplatenia. Tam zase ide o takú istotu daňovníkov, aby sa nestávalo to, čo sa teda niekedy, a teda v minulosti stávalo veľakrát, že myslíte si, že všetko máte zaplatené, a odrazu vám príde vyruden... vyrubený úrok za ix rokov dozadu a zrazu zistíte, že žili ste v ilúzii poctivého správcu (povedané so smiechom) či poctivého platiteľa daní, ale niečo vám ušlo a niekto vám to roky, roky dozadu vyrubil. Takže tuto je istota, že do jedného roku je omeškaný alebo za úrok z omeškania je vyrubený od správcu dane. Ďalej sa navrhuje zrýchliť postup pri vrátení vodičského preukazu, ak je zastavené exekučné konanie. Oba zákony upravujú aj podmienky registrácie daňovníkov z úradnej moci od 1. januára 2023. Ďakujem veľmi pekne za podporu.
Danko, Andrej, predseda NR SR (2018-03-13):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Marošovi Kondrótovi.
Ľ. Jahnátek, minister hospodárstva SR: (2010-03-03):
Návrh zavádza tri základné systémové prvky v tomto odvetví. Ako prvé určuje  kompetencie a zodpovednosť v oblasti cestovného ruchu so zámerom prekonať roztrieštenosť rôznych právnych úprav v tejto oblasti. Dôležitú úlohu bude mať  naďalej štát ako koordinátor, ktorého úlohou bude, formou administratívnych zásahov, presadzovať rozvoj cestovného ruchu s cieľom motivovať a nabádať súkromnú, ale aj verejnú sféru na užšiu spoluprácu. Nemenej významné postavenie v tomto smere bude mať  aj regionálna a miestna samospráva so svojimi úlohami a kompetenciami. Ďalším systémovým prvkom je návrh na zriaďovanie organizácií cestovného ruchu na krajskej i oblastnej úrovni popri už existujúcich subjektoch cestovného ruchu so zámerom vytvoriť rámcové a právne podmienky pre rozvoj cestovného ruchu na princípe partnerstva podnikateľských subjektov a samosprávy tak, aby bolo možné spoločne realizovať činnosti a aktivity, ktoré nie je efektívne zabezpečovať jednotlivo v dôsledku finančnej náročnosti, resp. nízkej účinnosti. Ide najmä o marketing, prezentáciu a propagáciu regiónu, informačné služby a podobne. Posledným systémovým prvkom je návrh systému financovania cestovného ruchu, ktorého cieľom je vytvoriť nástroj na podporu jeho rozvoja formou združovania prostriedkov samospráv a podnikateľských subjektov. Je potrebné uvažovať o formách financovania, resp.  spolufinancovania priamo zo štátneho rozpočtu, pričom sa navrhuje podporovať tie organizácie cestovného ruchu, ktoré sa nachádzajú v Registri krajských a oblastných organizácií cestovného ruchu vedenom ministerstvom hospodárstva. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu zákona. Ďakujem.
Kuffa, Štefan, poslanec NR SR (2021-11-09):
Ďakujem za slovo, pán predseda. Dovoľte, aby aj ja som predniesol procedurálny návrh, aby číslo tlače 732, zákon 245/2008 sa tiež preložil na najbližšiu schôdzu Národnej rady. Ďakujem.
Štefanec, Ivan, poslanec NR SR (2012-12-17):
Ďakujem veľmi pekne, pán podpredseda. Ako predkladateľ chcem stiahnuť z rokovania schôdze Národnej rady bod 47, tlač 72, jedná sa o novelu o zákone z dani z príjmu. Ďakujem pekne.
Cséfalvayová, Katarína, poslankyňa NR SR (2017-09-07):
Vážené panie poslankyne, vážení páni poslanci, vážená pani ministerka, v súlade s § 73 zákona o rokovacom poriadku som bola určená Výborom Národnej rady pre vzdelávanie, vedu, mládež a šport za spravodajkyňu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre zdravotníctvo a Výbor Národnej rady pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Zmajkovičová, Renáta, podpredsedníčka NR SR (2014-03-20):
Ďakujem, pán minister. Ďalšiu otázku položila pani podpredsedníčka Národnej rady Erika Jurinová podpredsedovi vlády a ministrovi zahraničných vecí a európskych záležitostí Slovenskej republiky Miroslavovi Lajčákovi. Odpovedať bude podpredseda vlády a minister financií Peter Kažimír. Otázka znie: „Grantová schéma ministerstva zahraničných vecí a európskych záležitostí, podpora a ochrana ľudských práv a slobôd vyžaduje od mimovládnych organizácií pri predkladaní projektov pripojiť potvrdenia rôznych inštitúcií o tom, že subjekt nemá podlžnosti, resp. nie je v konkurze alebo v likvidácii a že je riadne registrovaný. V zadávacích podmienkach grantovej schémy sa vyžadujú i také potvrdenia, ktoré nevyžadujú iné grantové schémy (inšpektorát práce), resp. potvrdenia, vyžadujú ich až po schválení projektu, resp. projektového zámeru. Čo urobíte pre zjednodušenie postupu a uľahčenie časovej i finančnej záťaže pre mimovládne organizácie, aby tak mali viac času a energie na vlastnú činnosť v oblastiach, kde to štát nevie alebo nechce urobiť?“ Pán podpredseda vlády, máte slovo.
Laššáková, Jana, podpredsedníčka NR SR (2014-06-24):
V súlade s rokovacím poriadkom sa do rozpravy prihlásil pán minister kultúry Marek Maďarič. Nech sa páči, a potom bude pokračovať pán poslanec Hlina.
Bugár, Béla, podpredseda NR SR (2011-03-30):
Na vystúpenie pán poslanca s faktickou poznámkou pán poslanec Vážny. Končím možnosť sa prihlásiť do faktických. Nech sa páči, máte slovo.
Danko, Andrej, predseda NR SR (2016-06-14):
Ďakujem. Pán poslanec Zsolt Simon s reakciou na faktické poznámky.
Matovič, Igor, poslanec NR SR (2016-09-14):
Predkladám procedurálny návrh presne taký istý ako pán Číž pred chvíľou a pán Jarjabek, dobre, takže buďte spravodlivý voči svojim poslancom aj k nám. Presne takej istej kvality predložím procedurálny návrh. (Ruch v sále.) Keď pán Jarjabek hovorí, že máme citovať, že máme si pozrieť, čo povedal vo faktickej... (Prerušenie vystúpenia predsedajúcim.)
Kollár, Boris, predseda NR SR (2023-03-23):
Boh má rád aj teba Janka. Pani poslankyňa Vaňová.
Blanár, Juraj, podpredseda NR SR (2022-10-05):
Toľko záverečné slovo pána ministra. Ešte poprosím pána spoločného spravodajcu.
Laššáková, Jana, podpredsedníčka NR SR (2013-09-18):
Na vystúpenie pána poslanca traja páni poslanci s faktickými poznámkami, pán poslanec Kolesík, Kvasnička a Fecko. Končím možnosť prihlásiť sa s faktickými poznámkami. Nech sa páči, pán poslanec Kolesík.
Susko, Boris, poslanec NR SR (2014-03-25):
Ďakujem pekne za slovo, pani podpredsedníčka. Ja by som chcel veľmi pekne poďakovať pani poslankyni Žitňanskej za konštruktívny prístup. Ja verím, že po nejakom doriešení a dohode na znení ústavného zákona alebo novely ústavy bude prebiehať širšia diskusia ohľadom aj zosúladenia tohto zákona, ktorý v zásade by mal vykonávať túto novelu ústavy, a že dospejeme k takému riešeniu spoločne, ktoré bude naozaj zlepšovať situáciu v justícii. Ďakujem.
Bugár, Béla, podpredseda NR SR (2011-02-09):
Pán poslanec Jarjabek, nech sa páči.
Jarjabek, Dušan, poslanec NR SR (2014-05-15):
Ďakujem pekne za slovo, pani predsedajúca. No, pán poslanec Mičovský, ja si vám dovolím, samozrejme, protirečiť, a to nie preto, že som v nejakej koalícii a vy ste v opozícii. Ja som bol tiež veľmi dlho v opozícii. Ale po tom, čo ste povedali, mám taký pocit, ako keby sme žili v nejakých dvoch rôznych republikách. A ja vás skutočne prosím: Prestaňte umelo buntošiť. Veď to sú hlúposti, skutočne to sú hlúposti. To, čo ste povedali, keby som chcel byť veľmi nadnesený a nadnesene sa vyjadriť, hraničí so šírením poplašnej správy. Čo sa týka strachu, to je úplná hlúposť. Treba sa naozaj zreálniť, pragmaticky sa pýtať, dostanete pragmatické odpovede, a nie tu umelo sa dávať do nejakej polohy nejakého martýra. No a ten patetický tón, ktorý ste tu celých tých niekoľko minút mali a ste nám predvádzali, to asi, pán Mičovský, patrí do nejakej inej inštitúcie. Nie? Ďakujem za pozornosť. (Potlesk.)
Petrák, Ľubomír, poslanec NR SR (2020-07-24):
Ďakujem pekne za slovo. Vážený pán minister, bolo to, bol i standing ovation z vášho klubu OĽANO. Na začiatok ste povedali, že tie úsmevy, ktoré tu vidíte v tejto sále, sú také smutné úsmevy. Ja poviem, že máte stopercentnú pravdu, sú to smutné úsmevy. Ja pripomeniem prečo, slová Juraja Šeligu: „Toto je strašná hanba. To je tá politická kultúra, ktorú sme chceli? Takto vyzerá prebratie zodpovednosti? Tak to sme teda ďaleko nedošli. “ To nehovorím ja, to hovorí podpredseda parlamentu za vládnu koalíciu, a preto sú tieto úsmevy v tejto sále také smutné, pán minister. Povedali ste, že Igor Matovič by mal odstúpiť, lebo v kultivovaných krajinách sa to tak robí. Za toto si vás vážim a bol by som rád, keby toto bolo záverečné slovo vášho vystúpenia, a nie, že odstúpime, keď tu nejakých ešte pár rokov pobudneme a porobíme, čo sme posľúbili, lebo sme začali dobre. Tak ja vám skúsim povedať, čo ste začali dobre, len tri veci, lebo nechcem, aby sme tu boli donekonečna. Začali ste politizovať políciu, Generálnu prokuratúru, špeciálnu prokuratúru, dokonca aj komisárov pre deti a zdravotne postihnutých. Toto ste začali, politizáciu, stranícke nominácie a pred chvíľou minister Budaj povedal, že „politickí nominanti zaprasili túto krajinu a zaprasujú ju ďalej“. Toto ste dobre začali. Štyria štátni tajomníci skončili do mesiaca, ešte ani nezačali, lebo sa nestotožňovali s fungovaním tejto vlády aj pre tieto veci, ktoré som vám povedal. A keďže ste minister pôdohospodárstva, tak vám poviem ešte ďalšiu vec, ktorú ste dobre začali a ktorá je úplne v súlade s predvolebnými sľubmi. Päťnásobné zvýšenie nájomného poľnohospodárom – skutočne dobrý začiatok.
Zmajkovičová, Renáta, podpredsedníčka NR SR (2014-07-11):
Faktické poznámky na vystúpenie pána poslanca tri, uzatváram možnosť, štyri, uzatváram možnosť prihlásiť sa. Pán poslanec Muňko, faktická? Poprosím dve minúty pre pána poslanca.
Bugár, Béla, podpredseda NR SR (2019-01-31):
Ďakujem pekne. Otváram rozpravu o tomto bode programu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Konštatujem, že nie. Pán spravodajca? Tiež nie. Vyhlasujem rozpravu za skončenú a zároveň prerušujem rokovanie o tomto bode programu. Mali by sme pokračovať v prvom čítaní o návrhu poslancov Bélu Bugára a Petra Antala na vydanie zákona, ktorým sa mení a dopĺňa zákon 587/2004 Z. z. o Environmentálnom fonde. Vzhľadom k tomu, že pán Antal ešte stále je u lekára a ja ako predsedajúci nemôžem uviesť zákon, návrh zákona, takže ide to na koniec schôdze. A ďalšie prvé čítanie je návrh skupiny poslancov Dušana Jarjabka a Miroslava Číža na vydanie zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve (tlač 1290). Nevidím tu ani jedného, takže bohužiaľ. (Reakcie z pléna.) Dobre. Môžem? Päťminútová prestávka, štyri, 10.20, do 10.20 počkáme, lebo poslanci vraj sú tu, len nepočítali, že niektoré návrhy vypadnú. A potom budem informovať a potom samozrejme pán poslanec Baláž tu je, to je v poriadku, ďalší návrh. Preto ste sa ponáhľali. Potom pani poslankyňa Antošová a potom pán poslanec Paška. (Prestávka.) (Po prestávke.)
Farkašovský, Karol, poslanec NR SR (2019-10-28):
Ďakujem pekne. Ja by som nadviazal na myšlienku, že novela upiera právo na informácie občanom. Prieskumy preferencií politických strán sa na Slovensku stali nástrojom politického a emocionálneho marketingu voči občanom a voči voličom. Pýtam sa, aká je to informácia, aká je tá kvalita a hodnota informácie pre občana, že tá alebo iná strana má v prieskumoch raz 2,7, potom 5, alebo 12 percent. Čo to občanovi pomôže? Ja si myslím, že najdôležitejšou informáciou pre voliča, pre každého občana, ktorý má právo voliť, je predsa program politickej strany. My nemôžeme emocionálne preferenciami verejnej mienky alebo preferenciami politických strán ovplyvňovať nálady voličov. Volič by sa mal rozhodovať na základe nie emócií, ale na základe nejakého racionálneho zváženia a vytvorenia si sympatií k jednej alebo druhej politickej strane. Čiže preferencie, v poriadku, ale nemôžu byť rozhodujúcim činiteľom pri vyjadrení vôle voliča. Tam by mala byť informácia o politickom programe danej strany, či obsahuje to, čo voličovi imponuje, alebo nie. Takže nemýľme si tu pojmy a nespájajme preferencie a prieskumy, prieskumy agentúr s porušovaním alebo neporušovaním zákona. Volič sa má rozhodovať na základe vlastnej úvahy a nie na základe prieskumov verejnej mienky.
P. Csáky, podpredseda vlády SR: (2004-03-03):
Ďakujem pekne ešte raz a teším sa na ďalšiu diskusiu vo výboroch. A dovoľujem sa poďakovať dopredu za podporu tohto návrhu s tým, že presuniete to do druhého čítania. Ďakujem pekne.
Sulík, Richard, poslanec NR SR (2014-02-06):
Ďakujem pekne. No tak, pán Jarjabek, je to milé od vás. Snažíme sa tu seriózne niečo vyriešiť a vy zapotíte nejakú kravinu. Takže ešte raz k tomuto. Prosím vás pekne, pani predsedajúca, ten bod je prerušený a normálne by pokračoval potom, ako skončia interpelácie. A môj návrh, a ja sa domnievam, že je to vaša povinnosť, nechať o tom hlasovať, že nebude pokračovať ihneď po skončení interpelácií, ale že bude pokračovať v utorok o 14.00 hodine. Veď to nechcem žiaden svet, nič hrozného. Teraz dovoľte mi, prosím vás, môj návrh odôvodniť. Dôvod je ten, že viacerí rečníci, viacerí poslanci, ktorí sa chcú prihlásiť ústne do tejto rozpravy, ktorá prebiehala na vysokej úrovni a bola aj odborná, aj slušná, aj kvalitná, tak sa prihlásia v utorok o 14.00 hodine do nej, aby tu teraz nemuseli kvargliť a dívať sa na pána Hlinu, ako sa díva on na nás. Tak veď dajte, prosím vás, o tom hlasovať.
Danko, Andrej, predseda NR SR (2019-05-10):
Ďakujem, aj keď som už myslel, že uzatvárame rozpravu, lebo je to stereotypné. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa hlási niekto do rozpravy ústne. Pani poslankyňa Žitňanská. Uzatváram možnosť prihlásenia. Nech sa páči, pani poslankyňa.
Viskupič, Marián, poslanec NR SR (2020-11-24):
Ďakujem pekne za slovo. Vážený pán predsedajúci, kolegynky, kolegovia, dovoľte mi predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona o zrušení osobitného odvodu vybraných finančných inštitúcií a o niektorých opatreniach súvisiacich s jeho zrušením (tlač 255) vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva túto spoločnú správu. Národná rada uznesením č. 400 zo 4. novembra 2020 pridelila tento vládny návrh zákona nasledovným výborom Národnej rady: Výboru Národnej rady Slovenskej republiky pre financie a rozpočet a ústavnoprávnemu výboru. Zároveň určila výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory tieto stanoviská: Po prvé, odporúčanie pre Národnú radu návrh schváliť s pozmeňujúcimi a doplňujúcimi návrhmi, výbor pre financie a rozpočet svojím uznesením č. 121 zo dňa 19. novembra 2020. A po druhé, odporúčanie pre Národnú radu návrh schváliť, ústavnoprávny výbor svojím uznesením č. 175 zo dňa 13. novembra 2020. Gestorský výbor odporúča o návrhoch, ktoré sú uvedené v spoločnej správe, hlasovať takto: o bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov k predmetnému vládnemu návrhu zákona odporúča Národnej rade návrh zákona schváliť s pozmeňujúcimi a doplňujúcimi návrhmi. Spoločná správa výborov Národnej rady o prerokovaní tohto vládneho návrhu zákona bola schválená uznesením gestorského výboru č. 131 zo dňa 24. novembra 2020. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Pán predsedajúci, ďakujem pekne, skončil som. Otvorte, prosím, rozpravu.
Osuský, Peter, poslanec NR SR (2013-02-08):
Ďakujem pekne. Našou vlasťou sa prehnali v priebehu sotva troch desiatok rokov dve obrovské vlny zločinného kradnutia. Tá prvá, arizačná vlna dopadla „našťastie“ pre arizátorov, to hovorím v silných úvodzovkách, tak, že tretia ríša vyriešila v zásade ich problém fyzicky. Tá druhá, vlna komunistických zlodejín, nestihla fyzicky vyriešiť všetkých. A krádež je to stále rovnaká, či na začiatku prvej bolo právo vyššej rasy nad nižšou alebo v tej druhej právo vedúcej triedy nad porazenou triedou. Môj starý otec, biskup evanjelickej cirkvi augsburského vyznania, profesor filozofie a teológie, nebol továrnik, nebol vlastne ani pravý buržoa, bol učiteľ a teológ, ale napriek tomu vyletel v Akcii B za 24 hodín zo svojho bytu, kde žil so štvorčlennou rodinou, do najmenej 100 km vzdialenej stavby z hlinených nepálených tehál. A do jeho bytu prišiel niekto druhý. A v jeho záhrade na Kolibe vyrástli štyri vily, medzi iným vila význačného komunistického výtvarníka. Samozrejme, to je preč. Nikdy sme za to nikdy nič nedostali. Len chcem povedať, že tvrdenie, že sa nemá odstraňovať jedna nespravodlivosť druhou, tu kríva v tom zmysle, že tí okradnutí už sú poškodzovaní 23 rokov a, presne vzaté, majú za každý deň z tých 23 rokov nárok na odškodné.
Hrnčiar, Andrej, podpredseda NR SR (2018-02-06):
Takže vyhlasujem trojminútovú prestávku a budeme pokračovať hlasovaním. (Prestávka.) (Po prestávke.)
Chren, Martin, poslanec NR SR (2012-07-03):
Ďakujem veľmi pekne. Igor, ďakujem ti veľme pekne za tvoje vystúpenie. Tak povedal by som, že to, o čom som ja hovoril z takého pragmatického uhla pohľadu, tebe sa podarilo odôvodniť ešte aj z filozofického uhla. Naozaj máš pravdu, keď poukazuješ na to, že to bol práve SMER, kto stotožnil pojem solidarita s pojmom progresivita a kto vniesol takéto stotožnenie, a že teraz sa zdá, že táto progresivita je pre nich dobrá, len kým sa ich netýka, no a zrazu, keď sa ich začne týkať, tak sa stanú ako keby zástancami rovnej dane, ktorú zároveň sami chcú rušiť. Oni sa to snažia otáčať proti nám, ale toto bolo práve cieľom tohto návrhu zákona – poukázať na túto zvrátenosť strany SMER. A zrazu počujeme v tejto rozprave, že namiesto toho, aby sa čelom postavili k tomuto zákonu, ako si aj ty naznačil, ho možno ešte sa pokúsia zneužiť takým spôsobom, že najprv ako valec politický sa rozhodli ovládnuť verejnoprávne médiá a potom ešte aj zneužiť na to, aby malým stranám, namiesto toho, aby presadzovali svoj princíp progresivity, aby malým stranám zobrali peniaze, ktoré sú pre nich životne dôležité, prevalcovali ich a v podstate sa vrátili do čias Zlatej Idky. Často tu padli slová o volebných ziskoch a, Igor, možno si spomínaš, možno mi aj prisvedčíš, ja viem len o jednom jedinom politikovi, ktorý sa chválil, resp. o hlase, ktorý sa chválil, že vlastnou hlavou zarobil desiatky miliónov a potom to všetko zapil jedným silným dúškom Coly. Ďakujem veľmi pekne.
Kočiš, Eduard, poslanec NR SR (2021-01-29):
Ďakujem pekne, pán predsedajúci. Miro, veľká vďaka za tvoj príspevok, aj keď je viac ako úbohé a viac ako trápne, že si to vypočulo, keď dobre pozerám, aj s pánom spravodajcom šesť, šesť poslancov vládnej koalície, teraz prišiel kolega Pročko, číslo sedem. Čiže naozaj tvoje argumenty o poklese platu poslanca o smiešnych nejakých 500 eur, či už to bude na rok, alebo na dva, alebo do konca volebného obdobia, je absolútne irelevantné. Poslanec Národnej rady nie je nadčlovek, nestojí nad zákonom a mal by sa správať sociálne, mal by sa správať tak, ako si to daná situácia vyžaduje. Na tvoju osobu tu útočili, teda útočil konkrétne jeden tvoj blízky priateľ zo SaS-ky, ktorý tvrdí, že máš sa správať tak, akoby si jednoducho prezentoval svoje správanie navonok. Na tvoju obhajobu musím povedať, že nielen rozdávaš ten svoj plat, ale veľmi rozumne ho rozdávaš. Na severovýchode Slovenska, keď ja zo svojho platu rozdám 1 500 alebo 2 000 eur mesačne, pán kolega Žiak, tak je to značná pomoc a tie peniaze idú na športové veci, idú v rámci kultúry, idú v rámci sociálnej pomoci. Chcel by som vidieť jednu inštitúciu, jednu rodinu, jed-né-ho člo-ve-ka kdesi v Prievidzi, kde vy žijete, komu ste vy podaroval jedno jediné euro. Vás tieto hlúposti nezaujímajú, pretože vy to naozaj nerobíte. Kolega Suja to naozaj robí, pretože o tom vieme. A čo sa týka, ako naložíme s našimi mandátmi, ktoré sme získali, tak nechajte to na nás. My s tým naložíme tak najlepšie, ako vieme. Ďakujem pekne. (Reakcie z pléna.)
P. Paška, predseda NR SR: (2008-07-03):
správou o výsledku hospodárenia Eximbanky Slovenskej republiky za rok 2007 , je to tlač 648. [Rokovanie o Ročnej správe o výsledku hospodárenia Exportno-importnej banky Slovenskej republiky za rok 2007 (648).] Pán generálny riaditeľ Igor Lichnovský uvedie správu, nech sa páči. I. Lichnovský, generálny riaditeľ a predseda Rady Exportno-importnej banky SR: Dobrý deň. Vážený pán predseda, vážené panie poslankyne, vážení páni poslanci, Ročná správa o výsledku hospodárenia Eximbanky je predkladaná v súlade so zákonom č. 80/1997 Z. z. v znení neskorších predpisov a Plánom činností orgánov Eximbanky. Eximbanka v roku 2007 podporila export v objeme 85,4 mld. Sk, čo predstavuje prekročenie rozpočtovanej výšky o 5,2 %. V roku 2007 takisto posilnila svoj ekonomický potenciál, keď jej bilančná suma dosiahla takmer 8,7 mld. Sk pri jej raste oproti roku 2006 o 101 mil. Sk. Z vývoja celkových nákladov a výnosov vyplynul výsledok hospodárenia po zdanení v objeme 74,2 mil. Sk, čo v porovnaní s rozpočtovanou výškou bolo vyššie o 100,2 % a medziročný nárast predstavoval 21,7 %. Ďakujem.
Bugár, Béla, podpredseda NR SR (2017-05-09):
Nie v rámci, tak.
Laššáková, Jana, podpredsedníčka NR SR (2014-07-10):
Pán poslanec Hlina.
Grendel, Gábor, podpredseda NR SR (2020-07-14):
Do rozpravy sa prihlásil pán minister. Nech sa páči.
Hort, Milan, podpredseda NR SR (2011-04-05):
V súlade s rokovacím poriadkom s § 27 ods. 8 sa teraz hlási do rozpravy pán spravodajca, pán poslanec Janiš. Nech sa páči.
Danko, Andrej, predseda NR SR (2019-01-30):
Ďakujem, pán poslanec. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce do rozpravy prihlásiť niekto ústne. O slovo... Záverečné slovo alebo v rámci rozpravy? Rozprava? (Reakcia navrhovateľky.) Nech sa páči, prihlásila sa pani navrhovateľka, o slovo požiadala. A ústne sa neprihlásil a ústne sa prihlásil jeden – pán poslanec Sloboda. Uzatváram možnosť prihlásenia.
Pellegrini, Peter, podpredseda NR SR (2020-07-08):
Ďakujem pekne. Pán europoslanec Wiezik, nech sa páči.
Laššáková, Jana, podpredsedníčka NR SR (2013-01-31):
Pani poslankyňa Tomanová, nech sa páči.
Stredák, Anton, poslanec NR SR (2023-11-23):
146. Ďakujem pekne za slovo, pán predsedajúci. Pán poslanec Gašpar, kto iný, ak nie ty, by mal dnes vystúpiť a rozprávať o krivení spravodlivosti? Ty, ktorý si bol dvanásť mesiacov neprávom držaný vo vyšetrovacej väzbe a boli ti porušované tvoje ľudské práva. Tým, ktorí dnes vehementne bojujú za právny štát na Slovensku a v mene tohto boja požadujú odvolanie ministra vnútra, nezaškodí pripomenúť, ako prebiehal boj za právny štát v nedávnej dobe, keď pod zásterkou údajne rozviazaných rúk polície, sa princípy právneho štátu deformovali. Ako príklad by som uviedol aj ja pár vyjadrení tzv. elitných policajtov, niektorých si spomenul ty, niektoré by som uviedol ešte ja dodatočne. Úloha je spraviť SMER zločineckou skupinou a tak úplne zničiť opozíciu, vyjadrenie elitných policajtov, Fica treba robiť, Kaliňáka, Pellegriniho, Santusovú treba normálne spraviť a do väzby ju zavrieť, resp. zapálime jej auto kanistrom. Takže takto si my budovanie právneho štátu nepredstavujeme. Ďakujem pekne za slovo.
P. Miššík, poslanec: (2007-02-01):
Ďakujem.
Čaplovič, Dušan, poslanec NR SR (2011-02-04):
Samozrejme, počkám si aj na vaše vyjadrenia v tej ústnej časti rozpravy, ale k pánovi poslancovi Somogyimu. Ja neviem, vy ste boli v Kongresovej knižnici v Spojených štátoch amerických, keď hovoríte, že len archivuje tie parlamentné tlače? Ona archivuje všetko. Ona archivuje časopisy, ona vyarchivuje noviny, to tam všetko sa nachádza. A poslanci na rozdiel od našich poslancov a senátori a kongresmani majú veľmi často cez svoj bohatý tím asistentov, ktorý tam je, nemajú jedného, ale majú piatich asistentov, im v tej práci pomáha a robia sa rešerše a podobne. A tá budúcnosť našej knižnice má ísť týmto smerom. Pretože po nás tu musí niečo zostať, nielen paragrafy, ale aj niektoré kultúrne dedičstvo a nejaké hodnoty, za ktoré treba vedieť zabojovať v tom komplexe. A môžeme sa v budúcnosti v podstate baviť, ako budeme robiť istým spôsobom selekciu, ako sa to robí v múzeách, galériách, v archívoch po čase a potom tieto veci sa odovzdávajú rôznym inštitúciám, ktorým sa to môže zísť a majú to v podstate k dispozícii. Noviny považujem za veľmi dôležitý artikel, aby bol archivovaný v knižniciach, aby bol k dispozícii, lebo viem si predstaviť, a koľko ráz ako syn rád siahne po novinách z prvej Československej republiky, z Národného zhromaždenia v Československej republike a že je to veľmi dôležitý artikel. Aby sme ich mali k dispozícii a vedeli ich využívať. Ďakujem vám veľmi pekne.